АҞӘА, жәабран 12 - Sputnik. Ахәаша ашьыжь атҟәацра ҟалеит Гагкаев ихьӡ зху амҩаду иангылоу адәқьан аҿы, Владикавказ.
Ахҭыс мзызны иамазар ҟалоит ҳәа ишьоуп агаз аԥжәара. РИА Новости иаҭоу адыррақәа рыла ахыбра аҵаҟатәи аихагылаҿы аҵәыҵәри баллонқәа ыҟан.
Ахыбра атҟәацра ашьҭахь еиқәаҳаит. Убри аан амцакра ҟамлеит. Амаҵзура ҷыдақәа аилаҳара арыцқьара нап адыркит.
Аҩада Уаԥстәыла ГУМЧС аиҳабы Александр Хоружи ишиҳәо ала ааха зауз ыҟоуп.
Адәқьан ааигәара игылоу аҩнқәа ԥырхага рмоуит, урҭ рҟынӡа 100 метрак раҟара бжьоуп.
Александр Хоружи иара убаасгьы иҳәеит 120-ҩык раҟара ахаҳәырҟәара аилыхра ишаҿу, аҽа шәҩык рнеира ишазыԥшу.
Аиқәырхаратә усурақәа раан аӡә дырбеит, иара кьыс имам.
Абри ахҭыс аганахь ала Урыстәыла Ашьаусҭҵааратә еилакы Аҩада-Уаԥстәыла– Аланиа ареспубликаҿы аусҭҵаара еиҿнакааит.